Съдържание
Индекс 🔎︎

# Надпис

Прибавя номериран надпис към избраното изображение, таблица, диаграма, рамка или фигура. Тази команда може да се избере и чрез щракване с десния бутон върху обекта, който искате да надпишете.

За достъп до тази команда...

Изберете Вмъкване - Надпис

Отворете контекстното меню - изберете Надпис

## Свойства

Задава настройките на надписа за текущата селекция.

### Категория

Изберете категория за надписа или въведете име за създаване на нова категория. Текстът на категорията се изписва преди поредния номер в надписа. За всяка предварително дефинирана категория се създава абзацен стил със същото име. Например надписите от категорията „Илюстрации“ се форматират с абзацен стил „Илюстрации“.

### Номерация

Изберете вида номериране, който да се използва в надписа.

### Надпис

Въведете текста, който искате да следва след номера на надписа.

### Разделител

Въведете незадължителните знаци, които да се показват между номера и текста на заглавието.

### Позиция

Поставя надписа под или над избрания елемент. Тази възможност е активна само за някои обекти.

## Настройки

Добавя номера на главата към надписа. За да използвате тази възможност, първо трябва да припишете ниво в плана на стил за абзаци и после да приложите този стил върху заглавията на глави в документа.

## Автонадпис

Отваря диалога за надписи. Същата информация ще намерите и в менюто LibreOffice Writer - Автонадпис в диалоговия прозорец Настройки.

Теми, свързани с показаната

Работа с надписи

Добавяне номера на глави към надписи