Съдържание
Индекс 🔎︎

# Филтри за импортиране и експортиране

В LibreOffice можете да отваряте и записвате файлове в както в неговите собствени XML формати, така и в множество външни формати.

В UNIX определени файлови формати не могат да се разпознават автоматично.LibreOffice обикновено разпознава правилния тип на файла автоматично при отварянето му. В някои случаи може да се наложи да изберете ръчно типа на файла в диалоговия прозорец Отваряне. Например, ако имате таблица с данни в текстов формат, която желаете да отворите като таблица в база от данни, трябва да зададете тип на файла „Текст с разделители (CSV)“, след като посочите самия файл.

## Макроси на BASIC в документи на Microsoft Office

В LibreOffice - PreferencesИнструменти - Настройки - Зареждане/записване - Настройки за VBA можете да зададете настройките за кода на макроси на VBA в документи на MS Office. Макросите на VBA не могат да се изпълняват в LibreOffice; те първо трябва да бъдат преобразувани и приспособени. Често ще искате да използвате LibreOffice само за да промените съдържанието на файл на Word, Excel или PowerPoint и да го запазите отново във формат на Microsoft Office, без да променяте съдържащите се в него макроси. Можете да настроите поведението на LibreOffice по желание: или макросите на VBA се запазват под формата на коментари като подпрограми на LibreOffice и се записват обратно при записване на документа във формат на MS Office, или макросите на Microsoft Office се премахват при зареждане. Последната възможност е ефективна защита срещу вируси в документи на Microsoft Office.

## Бележки относно външните формати и типовете файлове

Някои филтри могат да се избират в диалоговите прозорци Отваряне и Записване дори ако не са инсталирани. Ако изберете такъв филтър, ще се покаже съобщение, че можете да инсталирате филтъра, ако желаете.

Ако желаете да инсталирате допълнителни филтри или да премахнете отделни филтри от инсталацията, затворете LibreOffice, стартирайте инсталиращата програма и изберете възможността Промяна. Ще видите диалогов прозорец, в който можете да добавяте или премахвате отделни компоненти на LibreOffice. Графичните филтри се намират в раздела „Незадължителни компоненти“.

### Импортиране и експортиране на текстови документи

LibreOffice Writer може да чете различни версии на формата за текстове на Microsoft Word. Можете да записвате и свои собствени текстове във формат на Word. Не всичко от LibreOffice Writer обаче може да се прехвърли в Word, както и не всичко може да се импортира в обратна посока.

Импортирането обикновено не предизвиква проблеми. Импортират се (и се експортира) дори контролите и информацията за редакции, така че LibreOffice разпознава вмъкнатия или изтрит текст в документи на Word, както и промените в шрифтови атрибути. Това включва различните цветове за всеки автор и часовете на промените. Когато от шаблони се импортират графични текстови карета и надписи, с тях се импортират и повечето атрибути, включително преки абзацни и графични атрибути. Някои атрибути обаче може да се загубят при импортирането.

Също така е възможно да се импортират и експортират RTF файлове. Този файлов формат може да се използва за обмен на форматирани текстове между различни приложения и платформи. По този начин много от форматите, поддържани от повечето програми, ще се прехвърлят без проблеми. Клипбордът използва формат RTF, когато вмъкнете част от електронна таблица на LibreOffice Calc в LibreOffice Writer чрез DDE.

Филтърът Текст с кодировка ви помага да отваряте и записвате текстови документи с шрифт с различно кодиране. Филтърът отваря диалогов прозорец, в който можете да изберете знаков набор, подразбирани шрифтове, език и разделител на абзаци.

### Импортиране и експортиране във формат HTML

С LibreOffice Writer можете да вмъквате бележки под линия и в края на текста в документ на HTML. Те се експортират като метаетикети. Означенията на бележките се експортират като хипервръзки.

За включване на непознати знаци в документ на HTML се ползват коментари. Всеки коментар, който започва с "HTML:..." и завършва с ">", се третира като код на HTML, но се експортира без тези означения. След "HTML:..." могат да бъдат включвани няколко етикета около текста. Знаците с ударения се преобразуват в знаковия набор ANSI. По време на импортиране се създават коментари (например за метаетикети, които не могат да се включат в свойствата на файла или за непознати етикети).

Импортирането от HTML в LibreOffice Writer може да чете файлове с кодиране на знаците UTF-8 или UCS2. Могат да се визуализират всички знаци от знаковия набор ANSI и системния знаков набор.

Когато експортирате в HTML, се използва знаковият набор, избран в LibreOffice - PreferencesИнструменти - Настройки - Зареждане/записване - Съвместимост за HTML. Липсващите знаци се записват със заместители, които се показват правилно в съвременните уеббраузъри. При експортирането на такива знаци ще получите съответното предупреждение.

Ако в LibreOffice - PreferencesИнструменти - Настройки - Зареждане/записване - Съвместимост за HTML изберете Mozilla Firefox или LibreOffice Writer като настройка за експортиране, всички важни атрибути на шрифта ще се експортират като директни атрибути (например цвят и размер на шрифта, получер, курсив и т.н.) в стилове CSS1 (CSS идва от „Cascading Style Sheets“). Импортирането също се извършва съобразно този стандарт.

Свойството "font" съответства на Mozilla Firefox; преди размера на шрифта можете да зададете стойности за начертание (italic, none), вариант (normal, small-caps) и тегло (normal, bold) (атрибути "font-style", "font-variant" и "font-weight").

- Например "Font: bold italic small-caps 12pt/200% Arial, Helvetica" превключва към получер курсив с малки главни букви, двойни интервали, с гарнитура Arial или Helvetica, ако Arial не е налице.

- "Font: 10pt" превключва към 10-пунктов шрифт с изключени атрибути "получер", "курсив" и "малки главни букви".

Ако като настройка за експортиране е избран LibreOffice Writer, размерите на полетата на контролите и вътрешните им бели полета се експортират като стилове (формати за отпечатване). Свойствата на CSS1 за размери са базирани на стойности за ширина ("width") и височина ("height"). Свойството за бели полета ("Margin") служи за задаване на еднакво широки полета по всички ръбове на страницата. За да се разрешат полета с различни ширини, се използват свойствата "Margin-Left", "Margin-Right", "Margin-Top" и "Margin-Bottom".

Разстоянията от графиките и приставките до съдържанието могат да се задават поотделно при експортиране към LibreOffice Writer. Ако горните/долните или десните/левите полета са различни, разстоянията се експортират с настройка "STYLE" за съответния етикет като свойства на CSS1 за размер – "Margin-Top", "Margin-Bottom", "Margin-Left" и "Margin-Right".

Рамките се поддържат чрез разширения на CSS1 за абсолютно позиционирани обекти. Това важи само при настройка за експортиране Mozilla Firefox и LibreOffice Writer. Рамките могат да бъдат подравнени като графики, приставки и плаващи рамки, но не са възможни рамки, закотвени като знаци.

Рамките се експортират с етикети "" или "

", ако не съдържат колони. В противен случай се експортират с "".

Мерната единица, избрана в LibreOffice, се използва за експортиране на свойствата на CSS1 в HTML. Единицата може да се задава поотделно за текстови документи и документи на HTML в LibreOffice - PreferencesИнструменти - Настройки - LibreOffice Writer - Общи и LibreOffice - PreferencesИнструменти - Настройки - LibreOffice Writer/Web - Изглед. Броят експортирани дробни позиции зависи от единицата.

Мерна единица | Име на мерната единица в CSS1 | Максимален брой дробни позиции
--- | --- | ---
Милиметър | mm | 2
Сантиметър | cm | 2
Инч | in | 2
Пика | pc | 2
Пункт | pt | 1

Филтърът на LibreOffice за уебстраници поддържа някои възможности на CSS2. За да ги използвате обаче, трябва да зададете експортиране с оформление за печат в LibreOffice - PreferencesИнструменти - Настройки - Зареждане/записване - Съвместимост за HTML. Тогава в документите на HTML освен стила за страници „HTML“ ще можете да използвате и стиловете „Първа страница“, „Лява страница“ и „Дясна страница“. Тези стилове ви позволяват да зададете различни размери на страниците и бели полета за първата страница и за левите и десните страници при печатане.

### Импортиране и експортиране на номерация

Ако в LibreOffice - PreferencesИнструменти - Настройки - Зареждане/записване - Съвместимост за HTML е избрана настройката за експортиране „LibreOffice Writer“, отстъпите на номерата се експортират чрез свойството „margin-left“ на CSS1 в атрибута STYLE на етикетите

и

. Свойството задава разликата в отстъпа спрямо непосредствено по-горното ниво.

Левият отстъп на абзац при номериране се указва чрез свойството "margin-left" на CSS1. Отстъпът на първия ред в номерация се игнорира и не се експортира.

### Импортиране и експортиране на файлове с електронни таблици

LibreOffice импортира и експортира обръщения към изтрити раздели, например цитирана колона. По време на експортирането може да бъде прегледана цялата формула, като изтритите обръщения съдържат индикация (#REF!). При импортиране съответно се създават маркери "#REF!" за обръщенията.

### Импортиране и експортиране на графични файлове

Както и при документите на HTML, можете да укажете използване на филтър със или без елемента (LibreOffice Impress) в името за отваряне на графичен файл на LibreOffice. В първия случай файлът, записан със стара версия на програмата, ще бъде отворен в LibreOffice Impress, а иначе ще бъде отворен като документ на LibreOffice Draw.

Когато импортирате EPS файл, в документа се показва мостра на графиката. Ако няма налична мостра, в документа ще се вижда запазено място, съответстващо на размера на графиката. В Unix и Microsoft Windows можете да отпечатате импортирания файл с принтер, поддържащ PostScript. Ако се използва друг принтер, ще се отпечата мострата. При експортиране на EPS се създава мостра във формат TIFF или EPSI. Ако EPS графика се експортира във формат EPS заедно с други, тя ще бъде вградена без промяна в новия файл.

При импортиране или експортиране на графики във формат TIFF се поддържат файлове с по няколко страници. Графиките се извличат като набор от отделни изображения в един файл, например отделните страници на факс.

Някои настройки на LibreOffice Draw и LibreOffice Impress са достъпни чрез Файл - Експортиране. За повече информация вижте Настройки за експортиране на графика.

### PostScript

За да експортирате документ или графика във формат PostScript:

1. Ако още не сте го наравили, инсталирайте принтерен драйвер с поддръжка на PostScript, например като този за Apple LaserWriter.

2. Отпечатайте документа с командата Файл - Печат.

3. В диалоговия прозорец изберете принтера с PostScript и отметнете полето Печат във файл. Ще бъде създаден файл на PostScript.