Съдържание
Индекс 🔎︎

# Търсене на команда

Позволява ви да търсите по име и задействате всяка от наличните команди от менютата на приложенията.

За достъп до тази команда...

Изберете Помощ - Търсене на команда.

Използвайте клавишната комбинация Shift + Esc.

Когато се активира функцията Търсене на команда, се показва интерфейс, в който можете лесно да търсите команди по имената им. Докато въвеждате търсения низ, всички съответстващи команди се показват в списък под полето за търсене.

За да задействате команда:

- Щракнете с мишката върху някой от елементите в списъка. Това ще предизвика незабавно изпълняване на избраната команда.

- Използвайте клавишите със стрелки за навигация през показаните в списъка елементи и натиснете Enter, за да стартирате желаната команда.

Тази функционалност е налице в Writer, Calc, Impress и Draw.