Съдържание
Индекс 🔎︎

# Кадър

Това меню съдържа команди за управление на кадрите и навигация.

## Нов кадър

Вмъква кадър след текущо избрания.

## Дублиране на кадър

Създава копие на текущо избрания кадър.

## Вмъкване на кадър от файл

Можете да вмъквате кадри от друга презентация в текущата, както и да копирате и поставяте кадри между презентации.

## Оформление

Отваря подменю с оформления на кадър.

## Изтриване на кадър

Изтрива избрания кадър или кадри.

## Записване на фоново изображение

Ако кадърът има фоново изображение, тази команда позволява на потребителя да запише съответния файл с фоново изображение.

## Задаване на фоново изображение

Отваря търсачка за файлове, с която да изберете файл с изображение за фона на текущия кадър.

## Свойства на кадър

Задава ориентацията на кадъра, белите полета по края му, фона и други настройки на оформлението.

## Смяна на кадъра образец

Показва диалоговия прозорец Налични кадри образци, в който можете да изберете схема за оформление на текущия кадър. Обектите от готовия дизайн на кадър се вмъкват зад обектите в текущия кадър.

## Нов образец

Създава нов кадър образец. Тази функция е достъпна само в изглед „Образец“.

За да влезете в изгледа „Образец“, изберете Изглед - Кадър образец. За да излезете от изгледа „Образец“, изберете Изглед - Обикновен.

## Изтриване на образец

Изтрива текущо избрания кадър образец. Тази функция е достъпна само в изглед „Образец“.

## Фон от образеца

Тази команда позволява показване и скриване на фоновото изображение, зададено в кадъра образец.

## Обекти от образеца

Тази команда позволява показване и скриване на обектите, зададени в кадъра образец.

## Елементи на образеца

Показва диалогов прозорец, в който могат да се разрешават и забраняват следните елементи от кадъра образец:

- Горен колонтитул

- Дата/час

- Долен колонтитул

- Номер на кадър

## Показване на кадър

Ако кадърът е скрит, тази команда го прави отново видим.

## Скриване на кадър

Ако кадърът е видим, тази команда го скрива.

## Преименуване на кадър

Отваря диалогов прозорец, в който може да бъде зададено име за текущия кадър.

## Към последния редактиран кадър

Преминава към последния редактиран кадър в документа.

## Преместване

Показва списък с операции за преместване, които могат да бъдат приложени върху текущия кадър:

- Кадър в началото: премества текущия кадър на първата позиция.

- Кадър нагоре: премества текущия кадър с една позиция нагоре в презентацията.

- Кадър надолу: премества текущия кадър с една позиция надолу в презентацията.

- Кадър в края: премества текущия кадър на последната позиция.

## Навигация

Показва списък от функции за навигация между кадрите:

- Към първия кадър: избира първия кадър в презентацията.

- Към предишния кадър: преминава към предишния кадър спрямо текущо избрания.

- Към следващия кадър: преминава към следващия кадър спрямо текущо избрания.

- Към последния кадър: избира последния кадър в презентацията.

## Обобщаващ кадър

Създава нов кадър, който съдържа неподреден списък от заглавията на кадрите след избрания кадър. Обобщаващият кадър се вмъква след последния кадър.

## Разширяване на кадъра

Създава нов кадър за всяка подточка от най-горно ниво (следващото ниво след заглавията на кадри) в избрания кадър. Текстът от плана става заглавие на новия кадър. Подточките под най-горното ниво преминават с едно ниво нагоре в новия кадър.

## Преход между кадри

Определя специалния ефект, който се показва при преминаване към кадър по време на прожекция.

Теми, свързани с показаната

Променяне и добавяне на кадърстраница образец

Промяна на фона на кадърстраница